Diari Oficial de la Generalitat Valenciana


Sumari del DOGV 9191, del 08-10-2021 (2021/10416)

RESOLUCIÓ de 6 d'octubre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2021, i s'aprova el calendari dels dies festius.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9191

Data del DOGV
:   08-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10878


Data del document
:   06-10-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 6 d'octubre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2021, i s'aprova el calendari dels dies festius. [2021/10529]  
La Llei 13/2017, de 8 de novembre, de la Generalitat, del taxi de la Comunitat Valenciana estableix, de manera específica, en l'article 15, la facultat de l'administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de serveis de taxi en l'àrea de prestació conjunta de València, estableix en l'article 4.3 la possibilitat de dictar instruccions mitjançant resolució adaptant el règim de descans a la demanda real.  
Amb caràcter general la direcció general competent en matèria de transport estableix anualment les particularitats dels torns de descans per a la setmana de Falles, Nadal, Any Nou i per a aquells esdeveniments en què puga produir-se un augment de la demanda. Igualment, estableix els torns de descans particulars per al període estival, Setmana Santa i Pasqua, en els quals està prevista una disminució de la demanda; i els torns per als mesos de maig, juny, juliol i setembre o en determinats horaris, en els supòsits en què estiga previst l'increment de la demanda.  
  
La Resolució de 25 d'agost de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2021, i s'aprova el calendari dels dies festius, és la que està vigent.  
En aquests moments, la situació sanitària ha millorat considerablement i l'activitat econòmica represa el pols normal o quasi normal, per la qual cosa i, a iniciativa de les principals associacions del taxi a la Comunitat Valenciana, es fa necessari dictar una nova Resolució en el marc de reactivació econòmica en què ens trobem i adaptar gradualment l'oferta de taxis a la demanda existent d'usuaris.  
Per tant, d'acord amb la normativa citada, i fent ús de les facultats atribuïdes en l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
  
Primer. Prestació del servei de dilluns a divendres  
La prestació del servei de taxi en l'àrea de prestació conjunta de València es farà sota el règim de descans obligatori d'un dia setmanal de dilluns a divendres.  
  
Segon. Prestació del servei durant els dissabtes i diumenges  
1. La prestació durant els dissabtes i diumenges del servei de transport públic de taxi per les autoritzacions pertanyents a l'àrea de prestació conjunta de València, es realitzarà de manera que descansarà un dissabte o un diumenge de cada setmana, alternativament, en funció de la numeració parella o imparella de la llicència:  
Quan el dissabte siga data parell prestaran el servei els taxis amb número de llicència parell, i descansaran la resta de vehicles.  
Quan el dissabte siga data imparella prestaran el servei els taxis amb número de llicència imparella, i descansaran la resta de vehicles.  
Els diumenges immediats, caiguen en dia parell o imparell, descansaran aquells que hagueren prestat servei en el dissabte immediat anterior i treballaran aquells que hagen descansat.  
2. Així mateix, tant en dissabtes com en diumenges, descansarà una lletra (parella o imparella que els corresponga treballar) cada dia en l'horari entre les 06.00 i les 18.00 hores de la següent forma:  
El primer dissabte que corresponga descansar a les llicències pares (dia 9 d'octubre), treballaran les llicències imparelles A, B, D i E, descansant de 06.00 a 18.00 hores les llicències imparelles C, el segon (dia 23 d'octubre) treballaran les llicències imparelles A, B, C i E, descansant de 06.00 a 18.00 hores les llicències imparelles D, així correlativament de manera indefinida.  
El primer dissabte que corresponga descansar a les llicències imparelles (dia 16 d'octubre), treballaran les llicències parelles A, B, C i E, descansant de 06.00 a 18.00 hores les llicències parelles D, el segon dissabte (dia 30 d'octubre) treballaran les llicències parelles A, B C, i D descansant de 06.00 a 18.00 hores les llicències parelles E, així correlativament de manera indefinida.   
El primer diumenge que corresponga descansar a les llicències parelles (dia 17 d'octubre), treballaran les llicències imparelles B, C, D i E, descansant de 06.00 a 18.00 hores les llicències imparelles A, el segon (dia 31 d'octubre) treballaran les llicències imparelles A, C, D i E), descansant de 06.00 a 18.00 hores les llicències imparelles B, així correlativament de manera indefinida.   
El primer diumenge que corresponga descansar a les llicències imparelles (dia 10 d'octubre), treballaran les llicències parelles A, B, C i D, descansant de 06.00 a 18.00 hores les llicències parelles E, el segon (dia 24 d'octubre) treballaran les llicències parelles B, C, D i E), descansant de 06.00 a 18.00 hores les llicències parelles A, així correlativament de manera indefinida.  
  
Tercer. Distribució dels dies de descans  
A partir de la data en què es produïsquen els efectes d'aquesta resolució, els dies de descans obligatori de les autoritzacions de taxi adscrites a l'àrea de prestació conjunta de València queden distribuïts de la forma següent:  
  
Dia de la setmana Indicatiu Terminació de la llicència que descansa  
Dilluns E 8 i 9  
Dimarts A 0 i 1  
Dimecres B 2 i 3  
Dijous C 4 i 5  
Divendres D 6 i 7  
  
  
A les autoritzacions de taxi amb vehicles adaptats a persones amb mobilitat reduïda també els serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Quart. Reforç del servei els caps de setmana  
No obstant el que es disposa en l'apartat segon d'aquesta resolució, durant la resta de l'any 2021 i el mes de gener de 2022, el servei del taxi en l'àrea de prestació conjunta de València serà reforçat durant la nit del dissabte al diumenge, de les 23.00 hores del dissabte a les 06.00 hores del diumenge, amb les llicències corresponents a dues lletres del quadre establit en l'apartat tercer, amb independència del descans setmanal que tinguen assignat.  
Els dissabtes que els corresponga treballar a les llicències imparelles es reforçarà amb dues lletres la terminació del número de llicència de les quals siga parell, iniciant aquests reforços la nit del dissabte dia 9 d'octubre al diumenge 10 d'octubre de 2021 les llicències amb indicatiu A i B i així successivament de manera indefinida (C i D, E i A, B i C?).  
Els dissabtes que els corresponga treballar a les llicències parelles es reforçarà amb dues lletres la terminació de les quals del número de llicència siga imparella, iniciant aquests reforços la matinada del dissabte dia 16 d'octubre al diumenge 17 d'octubre de 2021 les llicències amb indicatiu A i B i així successivament de manera indefinida (C i D, E i A, B i C...).  
Aquest reforç quedarà interromput els dissabtes 13 de novembre i 18 de desembre en els quals hi ha un reforç addicional contemplat en l'apartat sisé, continuant el mencionat reforç al següent cap de setmana, per les lletres que els corresponguera continuar de manera successiva.  
  
Cinqué. Dia addicional de descans setmanal  
Cada setmana s'afegirà un dia setmanal de descans per a totes les autoritzacions del taxi que serà rotatori indefinidament, en els termes indicats en el següent quadre.  
Els divendres nit/matinada del dissabte, en horari de 23.00 hores a 06.00 hores no s'aplicarà el dia addicional de descans, quedant exclusivament el descans establit en l'apartat Tercer.  
De dimarts a divendres (en el següent quadre es denomina nit del dilluns a nit del dijous) en horari de 00.00 a 06.00 hores no s'aplicarà el dia addicional de descans del quadre anterior, a la meitat de les llicències parelles o imparelles de la següent forma:  
A les autoritzacions de taxi amb vehicles adaptats a persones amb mobilitat reduïda també els serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Sisé. Lliure prestació del servei en dies especials  
No obstant això el que es disposa en la normativa sobre la duració màxima diària de prestació del servei, es permet la prestació del servei de taxi a totes les llicències en les franges horàries següents, amb independència del descans setmanal que tinguen assignat en els següents dies de 2021.  
  
Dia Franja horària sense descans obligatori  
1 de novembre De les 00.00 a les 06.00 h  
14 de novembre De les 00.00 a les 06.00 h i de les 15.00 a les 19.00 h  
17 de desembre De les 00.00 a les 06.00 h i de les 21.00 a les 24.00 h  
18 de desembre De les 00.00 a les 06.00 h i de les 21.00 a les 24.00 h  
19 de desembre De les 00.00 a les 06.00 h  
24 de desembre De les 00.00 a les 06.00 h i de les 21.00 a les 24.00 h  
25 de desembre De les 00.00 a les 06.00 h  
31 de desembre De les 21.00 a les 24.00 h  
1 de gener De les 00.00 a les 06.00 h  
  
  
  
A més, tots els diumenges de l'any 2021 des de les 05.00 hores fins a les 06.00 hores i tots els dilluns de l'any 2021 des de les 03.00 hores fins a les 06.00 hores podran prestar servei totes les llicències, independentment del dia de descans.  
  
Seté. Excepcionalitat per als serveis a persones amb mobilitat reduïda  
  
Les llicències de taxi de l'àrea de prestació conjunta de València que tinguen adscrit un vehicle adaptat queden exceptuades del règim de descans obligatori previst per als caps de setmana, en el període regulat en aquesta resolució.  
La prestació d'aquesta mena de serveis haurà d'identificar-se a través del distintiu que s'acompanya com a annex a aquesta resolució, que serà col·locat en el quadre de comandament de tal forma que siga visible des de l'exterior del vehicle.  
La prestació del servei a persones amb mobilitat reduïda tindrà preferència, encara que no tindrà aqueix ús exclusiu. Aquesta prestació haurà de garantir-se pels prestadors del servei durant les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment inclosa, si escau, la imposició de les sancions que corresponguen.  
  
  
Huité. Efectes  
La present resolució serà aplicable des del dia de la seua signatura, i deixa sense efectes la Resolució de 25 d'agost de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2021, i s'aprova el calendari dels dies festius.  
  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 6 d'octubre de 2021.- La directora general d'Obres Públiques, Transport i Mobilitat Sostenible: Roser Obrer Marco.